বনমন্ত্রীর গাড়িতে টোটোর ধাক্কা, ভাঙল গাড়ির ব্যাকলাইট, প্রাণ রক্ষা বীরবাহা হাঁসদার

ওয়েবডেস্ক: বড়সড় দুর্ঘটনার হাত থেকে রক্ষা পেলেন বনমন্ত্রী (Forest Minister) বীরবাহা হাঁসদার (Birbaha Hansda)। রবিবার রাতে বাড়ি ফেরার পথে মন্ত্রীর গাড়িতে ধাক্কা মেরে উলটে যায় একটি টোটো। ঘটনায় আহত হন টোটোতে থাকার যাত্রীরা। এক মুহূর্ত দেরি না করে, নিজের গাড়িতে করে আহতদের নিয়ে পৌঁছে যান মেদিনীপুর হাসপাতালে। সেখানে তাদের ভর্তি করার ব্যবস্থা করেন বন প্রতিমন্ত্রী বীরবাহা হাঁসদা। ফেরার পথে আহতদের পাশে থাকার আশ্বাস দেন তিনি।

পুলিশ সূত্রে খবর, রবিবার মেদিনীপুরে (Medinipur) ব্যক্তিগত কাজে এসেছিলেন রাজ্যের প্রতিমন্ত্রী বীরবাহা হাঁসদা। ঝড় বৃষ্টি চলছিল। ঝাড়গ্রামে (Jhargram) বাড়ি ফেরার পথে মেদিনীপুর শহরের গির্জার কাছে তাঁর গাড়িতে আচমকা একটি টোটো ধাক্কা মারে। মন্ত্রীর গাড়ির ব্যাকলাইটি ভেঙে যায়। অপরদিকে টোটোতে (Toto) ছিলেন এক দম্পতি সহ তাদের তাঁদের নয় মাসের শিশু। আহত হয় তারা।

আরও পড়ুন: “ছাব্বিশে আমরা দেখিয়ে দেব…,” ব্রিগেড থেকে স্পষ্ট বার্তা বাম নেত্রীর

মহিলার হাতে পায়ে চোট লাগে। এরপর দ্রুত মন্ত্রী তাঁর গাড়িতে আহতদের তুলে নিয়ে গিয়ে মেদিনীপুর হাসপাতালে রওনা দেন । সেখানে চিকিৎসা চলাকালীন হাসপাতালেই ছিলেন তিনি। পরে চিকিৎসকরা যাত্রীদের সুস্থতার কথা জানালে মন্ত্রী বাড়ি ফেরেন। যাওয়ার সময় তিনি ওই পরিবারটিকে বলে যান, তিনি আছেন কোনও চিন্তা নেই। সমস্যা হলে তাঁকে যেন ফোন করা হয়।

এই বিষয়ে মন্ত্রী বীরবাহা হাঁসদা জানিয়েছেন, তিনি মেদিনীপুর থেকে বাড়ি ফিরছিলেন। সেই সময় তার গাড়িতে টোটো ধাক্কা মারে। আহত হন স্বামী স্ত্রী সহ তাদের শিশু সন্তান। তিনজনের রাস্তার ধারে একটি গর্তে পড়ে গিয়েছিলেন। সকলকে হাসপাতালে ভর্তি করা হয়। হাসপাতাল জানিয়েছে, কোনও ভয় নেই, সকলে সুস্থ আছে।

আহত দম্পতি জানিয়েছেন, তারা কুইকোটা যাচ্ছিলেন। যাওয়ার পথে দুর্ঘটনায় পড়েন তারা। তারা টোটোয় ছিলেন। মন্ত্রীর গাড়ির সঙ্গে ধাক্কা লাগলে টোটোটি উলটে যায়, আর তারা ছিটকে গিয়ে সামনে থাকা একটি গর্তে পড়েন। পড়ে গিয়ে অচৈতন্য হয়ে যান তারা, কিছু মনে ছিল না। চিকিৎসকেরা জানিয়েছেন, আমাদের সন্তান সুস্থ আছে। শিশুর মা আগের চেয়ে ভালো আছেন। মন্ত্রী আমাদের খোঁজখবর নিয়েছেন।